recursal/SuperWikiNEXT-32B huggingface dataset:
தாமஸ் அல்வா எடிசன்(*Edison effect*) மின் விளக்குக்கு ஏற்ற கடத்தி பற்றி ஆராய்ச்சியில் இருந்தபொழுது, மின்குமிழ் சுற்றுடன் தொடர்பில்லாத ஒரு கம்பி அருகில் இருந்தது. எடிசன் நேர் மின்னழுத்தத்தை பிரயோகித்தபொழுது ஒரு மின் பொறி அருகிலிருந்த கம்பிநோக்கி பாய்ந்தது. ஆனால், எதிர்ம மின்னழுத்ததை பிரயோகித்தபொழுது அப்படி நிகழவில்லை. இவ் முக்கிய விளைவை எடிசன் அவதானித்து காப்புரிமை பெற்றதால், இவ் விளைவு **எடிசன் விளைவு** என கூறப்படுகின்றது. இதுவே இருமுனையம், திரிதடையம் ஆகியவறுக்கு பின்னர் அடிப்படையாக அமைந்தது.

வெப்ப அயனிகள் (*Thermions*) உலோகங்களில் ஏராளமான தனித்த அயனிலுள்ளன. இந்த உலோகங்களை சூடாக்கும் போது,எலக்ட்ரான்கள் அதிக ஆற்றலை வெப்பத்திலிருந்து பெற்றுக் கொள்கின்றன. இவ்வாற்றல் ஒரு திட்ட அளவைவிட அதிகமாக உள்ளபோது, எலக்ட்ரான்கள் வெளிப்படுகின்றன. இவ்வகை அயனிகள் வெப்ப அயனிகள் எனப்படுகின்றன. இவ்வகை அயனிகளின் சீரான ஓட்டமே வெப்ப அயனி மின்னோட்டத்திற்குக் காரணமாகும். எக்சு கதிர் குழாய்களில் வெப்ப அயனிகளே , இலக்கில் மோதி எக்சு கதிர்களைத் தோற்றுவிக்கின்றன.

மேற்கோள்கள்
-----------

1. ↑  Paxton, William Francis (18 April 2013). *Thermionic Electron Emission Properties of Nitrogen-Incorporated Polycrystalline Diamond Films* (PDF) (PhD dissertation). Vanderbilt University. hdl:1803/11438. 2016-11-23 அன்று மூலம் பரணிடப்பட்டது. 2022-12-16 அன்று பார்க்கப்பட்டது.
2. ↑  "Thermionic power converter". *Encyclopedia Britannica*. 2016-11-23 அன்று மூலதளத்திலிருந்து பரணிடப்பட்டது எடுக்கப்பட்டது. 2016-11-22 அன்று பார்க்கப்பட்டது.
3. ↑  Frederick Guthrie (October 1873). "On a relation between heat and static electricity". *The London, Edinburgh, and Dublin Philosophical Magazine and Journal of Science*. 4th **46** (306): 257–266. doi:10.1080/14786447308640935. .
கேரளாவின் மலபார் கடற்கரை பிரதேசம்
மலபார் கடலோரத்தில் பேகால் கோட்டை கடற்கரை.
**மலபார் கடற்கரை**  (*Malabar Coast*) இந்தியத் துணைக்கண்டத்தின் தென் மேற்கில் மலபார் பிரதேசத்தில் அமைந்துள்ள நீண்ட மற்றும் குறுகிய கடற்கரைப் பிரதேசமாகும்.  புவியியல்படி மேற்குத் தொடர்ச்சி மலைகளின் மேற்குசரிவுகளில் நீர்மிகு பருவப் பெயர்ச்சிக் காற்று மேகங்கள் தடுக்கப்பட்டு தென்னிந்தியாவின் மிகுந்த மழைபெறும் பகுதிகளாக விளங்குகிறது. "மலபார் கடலோரம்" என்ற சொல் சிலநேரங்களில் கொங்கண் கடலோரத்திலிருந்து கன்னியாகுமரி வரையுள்ள மேற்குக் கடலோரக் கரைப்பகுதிக்கு பயன்படுத்தப்படுகிறது. மலபார் கடற்கரையில் அமைந்த பெரிய துறைமுகங்களில் ஒன்று கொச்சி துறைமுகம் ஆகும்.

வரலாறு
------

கர்நாடகத்தின் மங்களூரு அருகாமையிலுள்ள முக்காவில் மீன் பிடித்தல்.
மலபார் கடலோரப் பகுதிகள் கி.மு 3000 முதலே முதன்மை வணிக மையமாக இருந்துள்ளது. மெசபடோமியா, எகிப்து, கிரேக்கம், உரோமை, யெருசேலம், அரபு நாடுகளுடன் வணிகத் தொடர்பு கொண்டுள்ளது. மிகப் பழமையான இன்றளவும் செயலாக்கத்தில் உள்ள துறைமுக நகரங்கள், கோழிக்கோடு கண்ணூர் போன்றவை பல நூற்றாண்டுகளாக இந்தியப் பெருங்கடல் வழியே வணிகம் நடத்தி வந்துள்ளது. 

இங்குள்ள நகரங்கள் எப்போதுமே கடல் மற்றும் கடல்வழி வணிகத்தில் ஈடுபட்டிருந்தமையால் இவை மிகவும் பன்பண்பாட்டுத் தன்மையுடையனவாக உள்ளன. மலபார் கடற்கரை பகுதிகள் முதன்முதலாக பிற சமயத்தினரான சிரியா கிறித்தவர்கள், கொச்சி யூதர்கள், அரபு இசுலாமியரை ஏற்றுக்கொண்டுள்ளது.

மேற்கோள்கள்
-----------

1. ↑  Malabar Coast

| * பா
* உ
* தொ
கேரளம் |
| --- |
| தலைநகரம் | திருவனந்தபுரம் | கேரளம் |
| தலைப்புக்கள் | 
* வரலாறு
* சேரர்
* கொச்சி இராச்சியம்
* திருவிதாங்கூர்
* திருவாங்கூர்-கொச்சி மாகாணம்
* கேரள சட்டமன்றம்
* கேரள அரசு
* கேரள அரசு சின்னம்
* கேரள உயர் நீதிமன்றம்
* பொருளாதாரம்
	+ டெக்னோபார்க், திருவனந்தபுரம்
	+ கொல்லம் டெக்னோபார்க்
	+ கொச்சி பன்னாட்டு வானூர்தி நிலையம்
	+ துறைமுகங்கள்

* புவியியல்
	+ மேற்குத் தொடர்ச்சி மலை
	+ மலபார் பிரதேசம்
	+ மலபார் கடற்கரை
	+ பாலக்காட்டு கணவாய்
* விலங்குகளும் தாவரங்களும்
* பண்பாடு
* கலைகள்
* கட்டிடக்கலை
* விழாக்கள்
* உணவு வகைகள்
* கல்வி
* கோயில்கள்
* அருங்காட்சியகங்கள்
* அரண்மனைகள்
* அணைகள்
* சுற்றுலா
* இந்தியக் கடற்படை அகாதமி

 |
| மாவட்டங்கள் | 
1. ஆலப்புழா
2. எர்ணாகுளம்
3. இடுக்கி
4. கண்ணூர்
5. காசர்கோடு
6. கொல்லம்
7. கோட்டையம்
8. கோழிக்கோடு
9. மலைப்புறம்
10. பாலக்காடு
11. பத்தனம்திட்டா
12. திருவனந்தபுரம்
13. திருச்சூர்
14. வயநாடு

 |
| நகரங்கள் | 
* திருவனந்தபுரம்
* கொச்சி
* கொல்லம்
* கோழிக்கோடு
* திருச்சூர்
* ஆலப்புழா

 |
| புகழ்பெற்றவர்கள் | 
* ஆதி சங்கரர்
* இராஜா ரவி வர்மா
* துஞ்சத்து இராமானுசன் எழுத்தச்சன்
* கே. என். எழுத்தச்சன்
* எம். டி. வாசுதேவன் நாயர்
* தகழி சிவசங்கரப் பிள்ளை
* எழுத்தாளர்கள்

 |
**அனந்தபுர ஏரிக் கோயில்** (അനന്തപുര തടാകക്ഷേത്രം) என்பது தென் இந்தியாவில் கேரள மாநிலத்தின் காசர்கோடு மாவட்டத்தில் ஒரு ஏரியின் நடுவில் அமைந்திருக்கும் கோயிலாகும். இக்கோயில் கும்பாலா என்ற இடத்தில் இருந்து சுமார் 5 கிலோமீட்டர் தூரத்திலுள்ளது. கேரளத்தில் ஏரிக்குள் அமைந்திருக்கும் கோயில் இந்தக்கோயில் மட்டுமேயாகும். மேலும் திருவனந்தபுரத்தில் அமைந்துள்ள பரந்தாமன் ஸ்ரீ அனந்த பத்மநாபசுவாமி குடிகொண்டுள்ள பத்மநாபசுவாமி கோயிலின் மூலம் இதுவேயாகும். புராணங்களின் கூற்றுப்படி பரந்தாமன் ஸ்ரீ அனந்த பத்மநாபசுவாமி அசலாக முதன்முதலில் குடியிருந்த இடம் இதுவேயாகும்,. இந்தக்கோயிலின் ஏரியில் ஒரு முதலையும் வசித்து வருகிறது, இந்த முதலை இக்கோவிலை காவல் காப்பதாக மக்களிடையே நம்பிக்கை இருந்து வருகிறது. ஒரு முதலை இறந்தால், அதன் இடத்தை வியக்கத்தக்க வண்ணம் இன்னொரு முதலை எடுத்துக் கொண்டு விடும். கும்பாலா என்ற இடம் மங்களூருவில் இருந்தோ அல்லது கண்ணூரில் இருந்தோ பல பேருந்து வழித்தடங்கள் மூலமாக எளிதாக அடைந்து விடலாம் மேலும் இரயில் வழியாகவோ அல்லது வாடகை வண்டிகள் மூலமாகவோ அடையலாம்.

உசாத்துணைகள்
------------

1. ↑  "காப்பகப்படுத்தப்பட்ட நகல்". 2012-12-29 அன்று மூலம் பரணிடப்பட்டது. 2010-03-12 அன்று பார்க்கப்பட்டது.
2. ↑
ஆசுட்டோர் ஆறு சிந்து ஆற்றின் துணை ஆறாகப் பாய்ந்து கில்கித்து ஆற்றில் இணைகிறது
**ஆசுட்டோர் நதி** (*Astore River*) பாக்கித்தான் நாட்டின் கில்கித்து பால்டிசுத்தான் எனப்படும் நடுவண் நிர்வாக வடக்கு நிலப் பகுதியில், சிந்து நதியின் துணை ஆறாக இது பாய்கிறது. ஆசுட்டோர் பள்ளத்தாக்கு வழியாக ஓடி தியோசாய் பீடபூமியில் வடியும் ஆறுகளில் இதுவும் ஒன்றாகும். பர்சில் கணவாயின் மேற்கு சரிவுகளில் இருந்து ஆசுட்டோர் நதி உருவாகிறது.

ஆசுட்டோர் ஆறு 34°00′வடக்கு 74°41′கிழக்கு என்ற அடையாள ஆள்கூறுகளில் கில்கித்து ஆற்றில் இணைகிறது

ஆசுட்டோர் நதி

மேற்கோள்கள்
-----------

1. ↑  Sultana, K.; Muqarrab Shah; T.M.Upson (2007). "Altitudinal Distribution of Grasses, Sedges and Rushes of Deosai Plateau: Pakistan". *The Electronic Journal of Environmental, Agricultural and Food Chemistry* **6** (11): 2518. பன்னாட்டுத் தர தொடர் எண்:1579-4377. Archived from the original on 2009-12-18.. பார்த்த நாள்: 2009-08-11.
2. ↑  GeoNames. "Astor River". 2009-08-11 அன்று பார்க்கப்பட்டது.

புற இணைப்புகள்
--------------

* 


| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
	+ 2
* WorldCat

 |
| தேசிய | 
* ஜெர்மனி

 |
சூரிய மறைவின்போது தண்டுலா அணையின் அழகியத் தோற்றம்
**தண்டுலா அணை** (*Tandula Dam*) என்பது இந்தியாவில் சத்தீஸ்கரில் அமைந்துள்ள ஒரு அணையாகும். இது சத்தீசுகர் மாநிலம், பாலோட் மாவட்டத்தில் பலோட் கலெக்டரேட்டிலிருந்து சுமார் 2 கி.மீ தொலைவில் அமைந்துள்ளது. இந்த அணைக் கட்டும் திட்டம் 1910ஆம் ஆண்டில் தண்டுலா மற்றும் சுக நாலா நதிகளின் சங்கமத்தில் தொடங்கப்பட்டு 1921இல் கட்டி முடிக்கப்பட்டது. இந்த அணை 827.2 சதுர கிலோமீட்டர்கள் (319.4 sq mi) நீர்ப்பிடிப்பு பகுதி கொண்டது. இது 333.415 மீட்டர்கள் (1,093.88 அடி) சேமிப்பு திறன் கொண்டது. அதிகபட்சமாக 333.415 மீட்டர்கள் (1,093.88 அடி) நீரை சேமிக்கும் திறனுடையது. இதன் வடிநிலப் பகுதி 25397 ஹேக்டேர் ஆகும். இந்த அணை துர்க் மற்றும் பிலாய் நகர் நிகாம் பகுதிக்குக் குடிநீரை வழங்குகிறது. மேலும் பிலாய் எக்கு ஆலையின் நீர்த் தேவைகளை இந்த அணையின் நீரே பூர்த்தி செய்கிறது. இறுதியில் தண்டுலா நதி சிவநாத் ஆற்றில் கலக்கிறது.

மேற்கோள்கள்
-----------

1. ↑  Jain, Sharad K.; Agarwal, Pushpendra K.; Singh, Vijay P. (16 May 2007). "Hydrology and Water Resources of India". Springer Science & Business Media. 29 October 2017 அன்று பார்க்கப்பட்டது – Google Books வழியாக.
**எம்.ஜி. குலாம் காதர் சாகிப்** திருப்பூரின் முக்கிய தொழிலாக இன்று விளங்கும் **பனியன் மற்றும் பின்னலாடைத் தொழிலின் தந்தை** என அழைக்கப்படுகின்றார். 

திருப்பூர் முன்சீப் நீதிமன்றத்தில் எழுத்தராகப் பணிபுரிந்து வந்த முகம்மது கவுஸ் அவர்களின் புதல்வர்கள் குலாம் காதர் மற்றும் அப்துல் சத்தார் ஆகியோர் தாங்கள் நடத்தி வந்த சினிமா தொழில் தொடர்பாக இயந்திரங்கள் வாங்க கொல்கத்தா நகருக்குச் சென்றிருந்தபோது, அங்கு ஒரு வீட்டில் கையால் இயக்கக்கூடிய பின்னல் பொறியில் பனியன் நூற்பதைக் கண்டார். அதில் அவருக்கு ஏற்பட்ட ஆர்வத்தின் காரணமாக சினிமா இயந்திரத்திற்க்கு பதில் பின்னலாடை இயந்திரத்தினை திருப்பூருக்கு வாங்கி வந்தார்.

குடும்பத்தினரின் எதிர்ப்புகளை எல்லாம் மீறி தன்னுடைய சகோதரர் சத்தார் சாகிப்பையும் பங்குதாரராக இணைத்துக்கொண்டு திருப்பூரின் காதர்பேட்டை பகுதியில் பேபி நிட்டிங் இண்டஸ்ட்ரீஸ் என்ற பெயரில் தென்னிந்தியாவின் முதல் பனியன் தொழிற்சாலையை உருவாக்கினார்.

மறைவு
-----

1960 ஆம் ஆண்டு குலாம் காதர் உடல்நலம் பாதிக்கப்பட்டு வேலூர் சிஎம்சி மருத்துவமனையில் சிகிச்சைபெற்றுவந்த இவர், சிகிச்சை பலனின்றி 1979 ஆம் ஆண்டு காலமானார்.

மேற்கோள்கள்
-----------

1. ↑  திருப்பூர் பனியன் நகரமாக உருவானது இவரால் தான்
2. ↑  "பனியன் தொழிலில் பிதாமகன்-கோவை நீலகிரி திருப்பூர் ஸ்பெஷல்". தினத்தந்தி (20 நவம்பர் 2020)

வெளி இணைப்புகள்
---------------

* புத்தகக் குறிப்புகள்: திருப்பூர் பனியன் நகரம் ஆக வித்திட்ட சாகிப் சகோதரர்கள் - இந்து தமிழ் திசை (11 ஏப்ரல் 2014)
* சபாஷ் சாகிப்! தினமணி நாளிதழ் (16 அகத்து 2015)
* எண்ணங்களை பிரதிபலிப்பவை கண்கள்! - குங்குமச் சிமிழ்
**சதானந்த் பக்ரே** (Sadanand Bakre) இந்தியாவைச் சேர்ந்த ஓர் ஓவியர் மற்றும் சிற்பி ஆவார். 1920 ஆம் ஆண்டு நவம்பர் மாதம் 10 ஆம் தேதியன்று இவர் பிறந்தார். எசு.கே. பக்ரே என்ற பெயராலும் இவர் அழைக்கப்பட்டார். 

பக்ரே பரோடாவில் பிறந்தார். பம்பாய் முற்போக்கு கலைஞர்கள் குழுவின் நிறுவனர்களில் இவரும் ஒருவராவார்.   இந்தியாவில் நவீன ஓவியக்கலையின் முன்னோடியாகவும் திகழ்ந்தார்.  1951 ஆம் ஆண்டில் இவர் பிரிட்டனுக்குச் சென்றார், அங்கு அவர் விரைவாகவே சிற்பத்தை கைவிட்டு ஓவியத்தில் கவனம் செலுத்தினார். காமன்வெல்த் நிறுவனத்தில் (1951), ஆம் ஆண்டு தனிநபர் கண்காட்சியை நடத்தினார். மற்றொன்று 1959 ஆம் ஆண்டில் கேலரி ஒன்னிலும் மற்றும் 1969 ஆம் ஆண்டுக்கும்1975 ஆம் ஆண்டுக்கும் இடைப்பட்ட காலத்தில் நான்கு கண்காட்சிகளை நிக்கோலசு டிரெட்வெல் கேலரியிலும் நடத்தினார்.

பக்ரே 1975 ஆம் ஆண்டில் இந்தியாவிற்குத் திரும்பினார். பிற்காலங்களில் இவர் தனிமையில் இருந்தார், ஆனால் 2004 ஆம் ஆண்டில் மும்பை கலைஞர்கள் சங்கத்திடமிருந்து வாழ்நாள் சாதனையாளர் விருதைப் பெற்றார். 2007 ஆம் ஆண்டு திசம்பர் மாதம் 18 ஆம் தேதியன்று ரத்னகிரி மாவட்டத்தில் உள்ள முருத்-அர்னாயில் பக்ரே மாரடைப்பால்   இறந்தார்.

மேற்கோள்கள்
-----------

1. 1 2  "Sadanand Bakre, pioneer of modern art in India, dead - Indian Express". *www.indianexpress.com*. 2015-07-26 அன்று பார்க்கப்பட்டது.
2. ↑  "Power of imagery - The Times of India". 2015-07-26 அன்று பார்க்கப்பட்டது.
3. ↑  "Artist Collectives". NGMA, India. 3 April 2012 அன்று பார்க்கப்பட்டது.
4. 1 2  "Sadanand Bakre", superhumanism.eu. Retrieved 2010-08-16.
5. ↑  "What use awards? I just need someone to talk to". *The Times of India*. 21 February 2004. .

ஆதாரங்கள்
---------

* குங்குமப்பூ
* கலையைக் கேளுங்கள்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
| மற்றவை | 
* Europeana

 |
இயற்பியல் கற்பிப்பதில் குறிப்பிடத்தக்க பங்களிப்புகளை **ஓயர்சுடெடு பதக்கம்** ஏற்கிறது. 1936 இல் நிறுவப்பட்ட இது அமெரிக்க இயற்பியல் ஆசிரியர்களின் கழகத்தால் வழங்கப்படுகிறது. இந்த விருது ஏன்சு கிறித்தியான் ஓயர்சுடெடு பெயரால் அழைக்கப்படுகிறது. இது கழகத்தின் மிகவும் மதிப்புமிக்க விருதாகும்.

ளேன்சு கிறித்தியன் ஓயர்சுடெடு
நன்கு அறியப்பட்ட பெறுநர்களில் நோபல் பரிசு பெற்றவர்கள் இராபர்ட் ஆந்திரூசு மில்லிகன் , எட்வர்டு எம். பர்செல் , இரிச்சர்ட் பேய்ன்மன் , ஐசிடோர் , இராபி , நார்மன் எஃப். ராம்சே , ஏன்சு பெத்தே , கார்ல் வீமன் , அர்னால்டு சோமர்ஃபெல்ட் , ஜார்ஜ் உகுலன்பெக் , ஜெரால்ட் ஜச்சாரியாசு , பிலிப் மோரிசன் , மெல்பா பிலிப்சு , விக்டர் வெய்சுகோப்ப் , ஜெரால்டு கோல்டன் , ஜான் ஏ. வீலர் , பிராங்க் ஓப்பன்கைமர் , இராபர்ட் இரெசுனிக் , கார்ல் சாகன் , பிரீமேன் டைசன் , டேனியல் கிளெப்னர் இலாரன்சு கிராசு , அந்தோனி பிரெஞ்சு டேவிட் எசுட்டென்சு , இராபர்ட் கார்ப்லசு , இராபர்ட் போல், பிரான்சிசு சியர்சு ஆகியோர் அடங்குவர்.

2008 ஆம் ஆண்டு பதக்கம் வென்ற மில்டிரெடு எசு. டிரெசல்காசு அதன் 70 ஆண்டுகளுக்கும் மேலான வரலாற்றில் இந்த விருதை வென்ற மூன்றாவது பெண் ஆவார்.

மேலும் காண்க
------------

* இயற்பியல் விருதுகள் பட்டியல்

மேற்கோள்கள்
-----------
**கே. மாயத்தேவர்** (*K. Maya Thevar*; 15 அக்டோபர் 1934 – 9 ஆகத்து 2022) எம் ஜி ஆர் புதிதாக துவக்கிய அஇஅதிமுக சார்பாக, 1973-ஆம் ஆண்டில் நடந்த இடைத்தேர்தலில் திண்டுக்கல் மக்களவைத் தொகுதியிலிருந்து இந்திய நாடாளுமன்ற மக்களவைக்கு தேர்ந்தெடுக்கப்பட்ட மெட்ராஸ் உயர்நீதிமன்ற வழக்கறிஞர் ஆவார். இவர் தான் அதிமுகவின் சின்னமான இரட்டை இலையை தேர்வு செய்தவர்.

இளமையும் கல்வியும்
------------------

பெரிய கருப்பத் தேவர்-பெருமாயி இணையருக்கு 15 அக்டோபர் 1935-இல் உசிலம்பட்டி அருகே டி. உச்சப்பட்டி கிராமத்தில் பிறந்த மாயத்தேவர், பள்ளிக் கல்வியை பாளையங்கோட்டை தூய சவேரியார் மேனிலைப் பள்ளியிலும், இளநிலை மற்றும் முதுநிலைப் பட்டப்படிப்புகளை சென்னை பச்சையப்பன் கல்லூரியிலும், சட்டக்கல்வியை சென்னை சட்டக் கல்லூரியிலும் படித்தவர். பின்னர் சென்னை உயர்நீதிமன்றத்தில் வழக்குகறிஞராக பணிபுரிந்தவர்.

அரசியல்
-------

ஐந்தாவது மக்களவைக்கு, 1973-ஆம் ஆண்டில் நடந்த இடைத்தேர்தலில், திண்டுக்கல் மக்களவைத் தொகுதிலிருந்து இந்திய நாடாளுமன்ற மக்களவைக்கு, அனைத்திந்திய அண்ணா திராவிட முன்னேற்றக் கழகம் கட்சியின் சார்பாக வென்றவர். பின்னர் ஆறாவது மக்களவைக்கு 1977-ஆம் ஆண்டில் மீண்டும் அதே தொகுதியிலிருந்து திராவிட முன்னேற்றக் கழகம் சார்பாக நின்று வென்றவர்.

மேற்கோள்கள்
-----------

1. ↑  அதிமுகவுக்கு இரட்டை இலை, முதல் வெற்றியை தந்த மாயத்தேவரின் மறைவு செய்தியறிந்து மிகுந்த துயரமடைந்தேன் - ஓபி ரவீந்திரநாத் எம்.பி.
[*தொடர்பிழந்த இணைப்பு*], toptamilnews.com
2. ↑  MEMBERS OF SIXTH LOK SABHA

வெளி இணைப்புகள்
---------------

* இரட்டை இலைச் சின்னத்தை இடம்பெறச் செய்தவர் யார்?
[*தொடர்பிழந்த இணைப்பு*]
**மறுபதிப்பு** (*Reprint*) என்பது ஏற்கனவே வெளியிடப்பட்ட பொருளின் மறு வெளியீடு ஆகும். *மறுபதிப்பு* என்ற சொல் பல துறைகளில் சற்று வித்தியாசமான அர்த்தங்களுடன் பயன்படுத்தப்படுகிறது.

கல்வி வெளியீடு
--------------

கல்வி வெளியீட்டில், சில சமயங்களில் மறுபதிப்புகள் என்றும் அழைக்கப்படும் ஆஃப்பிரிண்ட்ஸ், முன்பு கல்வி இதழ்களில் வெளியிடப்பட்ட தனிப்பட்ட கட்டுரைகளின் மொத்த மறு உருவாக்கம் ஆகும். அறிவியல், தொழில்நுட்பம் மற்றும் மருத்துவ இதழ்களிலிருந்து வரும் அச்சிட்டுகள் சில துறைகளில் உள்ள ஆராய்ச்சியாளர்களால் பத்திரிகைக்கு குழு சேராத பார்வையாளர்களிடையே விழிப்புணர்வை ஏற்படுத்தப் பயன்படுத்தப்படுகின்றன. எடுத்துக்காட்டாக மருத்துவர்கள், நுகர்வோர், முதலீட்டாளர்கள் போன்றவர்கள். இவை வழக்கமாக ஆய்விதழின் வெளியீட்டாளரிடமிருந்து நேரடியாகத் தொடர்புகொண்டு பெறப்படுகின்றன. இருப்பினும், சில மூன்றாம் தரப்பு சேவை வழங்குநர்களும் உள்ளனர். பல வெளியீட்டாளர்களிடமிருந்து வெளியீடுகளைப் பெற்று மறுபதிப்புகளை வழங்கும் இடைத்தரகர்களும் செயல்படுகின்றனர்.

புத்தக வெளியீடு
---------------

புத்தக வெளியீட்டில், முந்தைய பதிப்பிலிருந்து மறுபதிப்பு திருத்தப்பட்டிருந்தால், அது பொதுவாக மறுபதிப்பு என்பதை விட புதிய பதிப்பாகக் குறிப்பிடப்படுகிறது.

சேகரிக்கக்கூடிய அட்டை விளையாட்டுகள்
-----------------------------------

சேகரிக்கக்கூடிய அட்டை விளையாட்டுகளில், மறுபதிப்பு என்பது முந்தைய அட்டைத் தொகுப்பில் வெளியிடப்பட்ட அட்டை ஆகும். இது மீண்டும் புதிய அட்டை தொகுப்பில் வெளியிடப்படும். பெரும்பாலும், அட்டையில் உள்ள படம் மாற்றப்படலாம். புதிய பிழை திருத்தத்தினைப் பிரதிபலிக்கும் வகையில் உரை புதுப்பிக்கப்படலாம்.

நகைச்சுவை புத்தகங்கள்
---------------------

வெளியீட்டாளர்கள் பல ஆண்டுகள் அல்லது பல தசாப்தங்களுக்கு முன்பு இருந்த பழைய நகைச்சுவை புத்தகங்களை மீண்டும் அச்சிடுவார்கள். பெரும்பாலும் புதிய நுட்பங்களுடன் கலையை மீட்டெடுப்பார்கள். மறுபதிப்புகள் தனித்த நகைச்சுவை புத்தகங்கள், தொகுப்பு வர்த்தக காகிதப் பதிப்பு அல்லது பிற நகைச்சுவை புத்தகங்களில் காப்புப்பிரதிகளாக இருக்கலாம்.

விற்றுத் தீர்ந்த நகைச்சுவை புத்தகங்கள் வினியோகஸ்தர்களுக்கு அதிக பிரதிகளைக் கொண்டு வருவதற்காக இரண்டாவது (அல்லது அதற்கு மேற்பட்ட) மறுபதிப்பு கொடுக்கப்படலாம்.

காணொலி
------

20-21ஆம் நூற்றாண்டில், வீட்டு ஊடக வெளியீடுகள் பல பழைய படங்களை மறுபதிப்பு செய்துவருகின்றன.

மேற்கோள்கள்
-----------

1. ↑  Carter, John, and Nicolas Barker. (2004) *ABC for Book Collectors*. 8th edition. New Castle, DE: Oak Knoll. p. 153. ISBN 0712348220

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST

 |
| தேசிய | 
* Spain
* France
* BnF data
* Israel
* United States
* யப்பான்
* செக் குடியரசு

 |
| மற்றவை | 
* NARA

 |
**அட்டாள சொக்கநாதர் கோயில்** என்பது தமிழ்நாடு மாநிலத்தில் இராமநாதபுரம் மாவட்டத்தின் பெருங்கரை ஊராட்சி சார்ந்த மேலப்பெருங்கரை பகுதியில் அமையப் பெற்றுள்ள ஒரு சிவன் கோயில் ஆகும். எட்டு யானை உருவங்கள் கருவறை விமானத்தைத் தாங்கும்படியாக இந்த சொக்கநாதர் கோயில் வடிவமைக்கப்பட்டுள்ளதால், 'அட்டாள சொக்கநாதர் கோயில்' என்றழைக்கப்படுகிறது. கரிக்குருவிக்கு சிவபெருமான் ("தர்மங்கள் செய்பவராக இருந்தாலும், எந்த சூழ்நிலையிலும் பாவங்கள் செய்யக் கூடாது; அப்படி பாவம் செய்வதனால், செய்த தர்மங்களுக்கும் பலனில்லாமல் போய் விடும்"என்ற) உபதேசம் செய்த தலமாகும் இது.

கடல் மட்டத்திலிருந்து சுமார் 104 மீட்டர் உயரத்தில் அமைந்துள்ள அட்டாள சொக்கநாதர் கோயிலின் புவியியல் ஆள்கூறுகள், 9°34′42″N 78°29′18″E﻿ / ﻿9.5784°N 78.4883°E﻿ / 9.5784; 78.4883 ஆகும்.

இக்கோயிலில் மூலவர் அட்டாள சொக்கநாதர் மற்றும் தாயார் அங்கயற்கண்ணி ஆவர். இக்கோயிலின் தலவிருட்சம் சரக்கொன்றை மரம்; தீர்த்தம் கிணறு ஆகும். காரணாகம முறைப்படி பூசைகள் செய்யப்படுகின்றன. அட்டாள சொக்கநாதர், அங்கயற்கண்ணி தாயார், பிரதோச நாயனார், மகாவிஷ்ணு, தட்சிணாமூர்த்தி, சுரதேவர், சண்டிகேசுவரர், அநுக்ஞை விநாயகர், மயில் வாகனத்தில் முருகன், ஐயப்பன், ஆஞ்சநேயர், இச்சா சக்தி, கிரியா சக்தி, ஞான சக்தி, யோக பைரவர் மற்றும் நவக்கிரகங்கள் ஆகியோர் இக்கோயிலில் அருள்பாலிக்கின்றனர்.

மேற்கோள்கள்
-----------

1. ↑  ValaiTamil. "அருள்மிகு அட்டாளசொக்கநாதர் திருக்கோயில்". *ValaiTamil*. 2023-08-11 அன்று பார்க்கப்பட்டது.
2. ↑  "Attala Sokkanathar Temple : Attala Sokkanathar Attala Sokkanathar Temple Details". *temple.dinamalar.com*. 2023-08-11 அன்று பார்க்கப்பட்டது.

வெளி இணைப்புகள்
---------------

* GeoHack - மேலப்பெருங்கரை அட்டாள சொக்கநாதர் கோயில்
மனித இன்டெர்ஃபெரான்-ஆல்ஃபாவின் மூலக்கூற்று வடிவம்
**தீநுண்ம எதிர்ப்பிகள்** (அ) **இன்டெர்ஃபெரான்கள்** (interferons; IFNs) என்பவை தீ நுண்மங்கள், பாக்டீரியா, ஒட்டுண்ணிகள் அல்லது கட்டி (உயிரியல்) உயிரணுக்கள் போன்ற  நோய்க்காரணிகளுக்கெதிராக ஓம்புயிரினால் உருவாக்கப்பட்டு வெளியிடப்படும் புரதங்களாகும். எடுத்துக்காட்டாக, தீநுண்மம் தாக்கப்பட்ட உயிரணு இன்டெர்ஃபெரான்களை வெளியிட்டு அருகிலுள்ள உயிரணுக்களைத் தூண்டி தீநுண்மத்திற்கெதிரானப் பாதுகாப்புகளை அதிகரிக்கச் செய்கிறது. இன்டெர்ஃபெரான்கள் நோய்க்காரணிகளை அழிக்க,  நோய் எதிர்ப்பாற்றல் முறைமையின் பாதுகாப்புச் செயற்பாடுகளைத் தூண்டும், உயிரணுக்களுக்கிடையேயானத் தொடர்பாடல்களுக்காக பயன்படுத்தப்படும் மூலக்கூறுகளான சைட்டோக்கைன்கள் எனப்படும் கிளைக்கோப்புரதப் பிரிவைச் சார்ந்தவையாகும்.

மேற்கோள்கள்
-----------

1. ↑  R R Wagner (1963). "The Interferons: Cellular Inhibitors of Viral Infection". *Annual Review of Microbiology* **17**: 285-296. doi:10.1146/annurev.mi.17.100163.001441. . 
[*தொடர்பிழந்த இணைப்பு*]
2. ↑  RP Larke (1966). "Interferon: a changing picture.". *Can Med Assoc J* **94** (1): 23-31. .
தீன் மூர்த்தி பவன்
**பிரதமர்கள் அருங்காட்சியகம் மற்றும் நூலக சங்கம்** (*Prime Ministers’ Museum and Library Society*) என்பது முன்பு **நேரு அருங்காட்சியகமும் கோளகமும்** என்பதாகும். இது இந்தியாவின் தலைநகரான புது டில்லியில் தீன் மூர்த்தி பவன் என அழைக்கப்படும் கட்டிடத்தில் அமைந்துள்ளது. பிரித்தானியர் ஆட்சியில் பிரித்தானிய படைத்தளபதி வாழ்ந்த இந்தக் கட்டிடம், பின்னர் விடுதலை பெற்ற இந்தியாவின் முதல் பிரதமரான ஜவகர்லால் நேருவின் வசிப்பிடமாக இருந்தது. நேரு இறந்ததின் பின்னர் இக் கட்டிடம் தேசிய நினைவுச் சின்னம் ஆக்கப்பட்டு, அதில் ஒரு நூலகமும், ஒரு அருங்காட்சியகமும் அமைக்கப்பட்டது. இதிலுள்ள பல அறைகள் 1964 ஆம் ஆண்டில் நேரு இறப்பதற்கு முன் இருந்தவாறே விடப்பட்டுள்ளன. நூலகத்தில், இந்திய விடுதலைப் போராட்டத்தில் நேருவின் பங்கு, விடுதலை பெற்ற இந்தியாவின் முதல் பிரதமராக அவரது பணிகள் என்பன குறித்தவை உட்பட அவரது வாழ்க்கை குறித்த பல நூல்களும் ஆவணங்களும் உள்ளன. இந்தியாவின் தற்கால வரலாறு தொடர்பான தகவல்களைப் பெறுவதற்கு இந் நூலகம் மிகச் சிறந்ததாகக் கருதப்படுகிறது. 

இக் கட்டிடத்தில் 1984 ஆம் ஆண்டு பெப்ரவரி மாதம் 6ஆம் தேதி ஒரு கோளகம் திறந்துவைக்கப்பட்டது. முன்னாள் பிரதமரும், ஜவகர்லால் நேருவின் மகளுமான இந்திரா காந்தி அதனைத் திறந்து வைத்தார். இக் கோளகம் கட்டிடத்தின் நிலத் தளத்தில் உள்ளது. இங்கே பொதுமக்களுக்கு ஆர்வத்தைத் தூண்டக்கூடிய அண்டத்தைக் குறித்த நிகழ் படங்களையும், இந்திய விண்வெளித் திட்டம் குறித்த பல நிகழ் படங்களையும் பார்க்க முடியும். விரிவுரைகளும் நிகழ்த்தப்படுகின்றன. இந்தியாவின் முதல் விண்வெளிவீரரான ராகேஷ் சர்மா பயணம் செய்த விண்கலமான சோயுஸ் டி 10 இங்கே காட்சிக்கு வைக்கப்பட்டுள்ளது.

மேற்கோள்கள்
-----------

1. ↑  "Directory". *Nehru Memorial Museum and Library*. 2014-08-30 அன்று பார்க்கப்பட்டது.
2. ↑

வெளியிணைப்புக்கள்
-----------------

* எக்புளோர்டெல்லி.காமில் இருந்து பரணிடப்பட்டது 2009-02-26 at the வந்தவழி இயந்திரம் (ஆங்கில மொழியில்)
* பாரத்ஆன்லைன்.காமிலிருந்து (ஆங்கில மொழியில்)
1906இல் திருக்கழுகுன்றத்தில் படையலை உண்ணும் மஞ்சள்முகப் பாறுகள்
**மஞ்சள் பாறு** (*Egyptian vulture* (*Neophron percnopterus*) அல்லது **மஞ்சள்முகப் பாறு** கிராமப்புற மக்களால் **பாப்பாத்திக் கழுகு** என்று அழைக்கப்படுகிறது. **எகிப்திய பிணந்தின்னிக் கழுகு**, **திருக்கழுக்குன்றக் கழுகு**, **வெள்ளைக்கழுகு**, **மஞ்சள் திருடிப் பாறு** எனப் பலவாறு அழைக்கப்படும் இப்பறவை ஒரு பிணந்தின்னிக் கழுகாகும்.

பரவல்
-----

மஞ்சள்முகப் பாறுகளின் வாழிடம் ஆசியா, வடக்கு ஆப்பிரிக்கப் பகுதிகள், தெற்கு ஐரோப்பியப் பகுதிகள் ஆகும். இவை வலசை போகும் பறவைகள் அல்ல; இருப்பினும், மற்ற பாறுகளை விடவும் இனப்பெருக்கப் பகுதிகளிலிருந்து பிற வாழ்விடங்களுக்கு இவை செல்லும் இயல்புடையவை. இனப்பெருக்க சோடிகள் மீண்டும் மீண்டும் ஒரே மரத்தைத் தெரிவு செய்யும் பழக்கமும் இவற்றுக்கு உண்டு.

வாழ்விடம்
---------

பொதுவில் இவை பாறை விளிம்புகளில் கூடமைக்கின்றன; சரியான இடம் கிடைக்கவில்லையெனில் மரங்களிலும் இவை கூடமைக்கின்றன. பறக்கத் துவங்கும்போது இறக்கைகளை அடிப்பதில் சிரமம் ஏற்படுவதால் இவை உயரமான இடங்களையே கூடமைக்கத் தெரிவு செய்கின்றன; இதன் மூலம் வெப்பக்காற்று ஓட்டதையும் இவற்றால் பயன்படுத்திக் கொள்ள முடிகின்றது. மனித வாழ்விடங்களுக்கு அருகிலும் இவை தென்படுகின்றன. 

### திருக்கழுக்குன்றில் மஞ்சள்முகப் பாறுகள்

முன்காலத்தில் திருக்கழுக்குன்றத்தில் தினமும் கோயில் படையலை குறிப்பிட்ட நேரத்தில் இரு மஞ்சள்முகப் பாறுகள் வந்து உண்டதாகப் பதிவு செய்யப்பட்டுள்ளது; இதன் காரணமாகவே இவை திருக்கழுகுன்றக் கழுகு என பெயர் பெற்றன. ஆனால் 1994ஆம் ஆண்டிற்குப் பிறகு இவை படையலை உண்பதற்கு வருவதில்லை.

உருவமைப்பு
----------

இப்பறவை மங்கலான வெள்ளை நிறக் கழுகு தோற்றத்தில் பெரிய பருந்து போல தோன்றும். இறக்கையின் பெரிய இறகுகள் கறுப்பாகவும், தலையும், மூக்கும் முடியின்றி மஞ்சள் நிறமாகக் காணப்படும். இதன் குஞ்சுகள் கரும்பருந்து போல் தோன்றும்; ஆனால் பறக்கும்போது இதன் வால் கரும்பருந்து போல் பிளவுபட்டுத் தோன்றாது -- ஆப்புபோல் தோன்றும்.

உணவு
----

அழுகும் சடலங்களே இவற்றின் முக்கிய உணவாக இருப்பினும் பூச்சிகள், சிறு ஊர்வன, பாலூட்டிகள், ஓட்டுடலிகள், நத்தை, பிற பறவைகளின் முட்டை, பெரிய விலங்குகளின் சாணம் உள்ளிட்டவற்றை இவை உண்ணும். ஊர்புறங்களில் குப்பைகளில் உள்ள கழிவுகள் உள்ள பகுதிகளில் இவற்றைக் காண இயலும்.

சிறப்பு இயல்பு
--------------

இதர கழுகு இனங்கள் அனைத்தும் தங்களது இரையை உண்பதற்கு, அவற்றினுடைய அலகு, கால்களைப் பயன்படுத்தும். ஆனால், இந்தக் கழுகு மட்டும், கூழாங்கல், குச்சி போன்ற சிறுசிறு கருவிகளைப் பயன்படுத்துகிறது.

வளங்காப்பு நிலை
---------------

மேற்கோள்
--------

1. ↑  IUCN Red List 2012.
2. ↑  ராதிகா ராமசாமி (21 சூலை 2018). "ஆன்மாவை விடுவிக்கும் கழுகு". *கட்டுரை*. இந்து தமிழ். 23 சூலை 2018 அன்று பார்க்கப்பட்டது.
3. ↑
4. 1 2  "Habitat". *Animal Diversity Web*.
5. ↑  பறவை உலகம்,சலீம் அலி,லயீக் பதேகஹ் அலி, நேசனல் புக் டிரஸ்ட்,2004
6. ↑  சு. பாரதிதாசன். *பாறு கழுகுகளும் பழங்குடியினரும்* (2019). பக். 43. உயிர் பதிப்பகம்
ஒரு ஏணி
**ஏணி** என்பது, பொதுவாக குறித்த இடைவெளியில் ஒன்றுக்கு ஒன்று இணையாக வைக்கப்பட்ட இரண்டு நீளமான கம்புகளில், அவற்றுக்குக் குறுக்கே ஒரு முனையில் இருந்து மறு முனை வரை பொருத்தப்பட்ட சிறிய கோல்கள் அல்லது தட்டையான படி போன்ற துண்டுகளை இணைத்து உருவாக்கிய ஓர் அமைப்பு ஆகும். ஓர் இடத்திலிருந்து அதற்கு மேலே அல்லது கீழேயுள்ள இன்னொரு இடத்துக்குச் செல்வதற்கு இது பயன்படுகின்றது. மிகப் பழைய காலத்திலிருந்தே ஏணிகளை மனிதர்கள் பயன்படுத்தி இருக்கக்கூடும் எனக் கருதப்படுகிறது. முதலில் உருவாக்கப்பட்ட ஏணிகள் நீண்ட ஒற்றை மரக்கொம்புகள் அல்லது மூங்கில் கழிகளில் குறுக்கே குறுகிய குட்டையான கம்புகளைக் கட்டி உருவாக்கப்பட்டு இருக்கக்கூடும். தற்காலத்திலும் இவ்வாறான ஏணிகள் பயன்பாட்டில் உள்ளன. குறுகிய கழிகள் பலவற்றை அடுக்கடுக்காக வைத்து அவற்றின் ஒத்த முனைகளை இரண்டு கயிறுகளில் தொடுத்து நூலேணிகள் அமைக்கும் வழக்கமும் உண்டு.

ஏணி செய்யப் பயன்படும் பொருட்கள்
-------------------------------

முற்காலத்தில், மரம், மூங்கில் போன்ற பொருட்களே ஏணி செய்வதற்குப் பயன்பட்டன ஆயினும், அண்மைக் காலங்களில் வேறு பல பொருட்களையும் இதற்குப் பயன்படுத்துகின்றனர். 20 ஆம் நூற்றாண்டில் அலுமீனியம் ஏணி செய்வதற்குப் பயன்படத் தொடங்கியது. இதன் வலிமை, துருப்பிடிக்காத தன்மை, எடைக் குறைவு, நீடித்து உழைக்கும் தன்மை, தீயில் எரியாத தன்மை, நீரினால் பாதிக்கப்படாமை, முடிப்புப்பூச்சு தேவை இல்லாமை என்பவற்றால், அலுமீனியம் ஏணிகளுக்கு விரும்பப்படும் ஒரு பொருளானது. அண்மைக் காலங்களில் கண்ணாடியிழை நெகிழிப் பொருட்களைப் பயன்படுத்தி ஏணிகள் செய்கின்றனர்.

வகைகள்
------

ஏணிகளில் பல வகைகள் உள்ளன. இவற்றுள் பின்வரும் வகைகள் குறிப்பிடத்தக்கவை.

* நிலைத்த ஏணிகள்
* நீட்டத்தக்க ஏணிகள்
* படி ஏணிகள்
* படி மேடை ஏணிகள்
* கூரை ஏணிகள்
* மடிக்கத்தக்க ஏணிகள்
* "ஏ" சட்டக ஏணிகள்

மேற்கோள்கள்
-----------

1. ↑  Wilson, Bee (2004). The Hive: The Story Of The Honeybee. London, Great Britain: John Murray (Publishers). ISBN 0-7195-6598-7
2. ↑  "Diving Equipment Specialties". Techdivetools.com. 2013-12-07 அன்று மூலதளத்திலிருந்து பரணிடப்பட்டது எடுக்கப்பட்டது. 2014-03-05 அன்று பார்க்கப்பட்டது.
3. ↑  "Patent and Trademark Office Notices". Uspto.gov. 2013-06-01 அன்று மூலதளத்திலிருந்து பரணிடப்பட்டது எடுக்கப்பட்டது. 2014-03-05 அன்று பார்க்கப்பட்டது.
**பிரத்யூஷ்** (*Pratyush*, *Prathyush*) என்பது புனேவில் உள்ள இந்திய வெப்ப மண்டல வானிலை ஆய்வு மையத்தில் தொடங்கி வைக்கப்பட்ட ஒரு மீக்கணினி ஆகும். 2018 சனவரி படி இந்தியாவில் உள்ள மீக்கணினிகளிலேயே அதிக வேகம் கொண்டது இது ஆகும். இதன் வேகமானது 6. 8 மிதப்புப் புள்ளிச் செயல்பாடுகள் கொண்டது ஆகும். இந்தத் திட்டமானது 2018 சனவரி 8 இல் அறிமுகம் செய்யப்பட்டது. பிரத்யூஷ் என்பதற்கு சூரியன் என்பது பொருளாகும்.

இந்தியாவில் உருவாக்கப்பட்ட முதல் பல்மிதப்புப்புள்ளிச் செயல்பாடுகள் கொண்ட முதல் மீக்கணினியாகும். இந்தியாவின் காலநிலை, பருவநிலை, மாற்றங்களை கண்காணிப்பதற்கு இவை பயன்படுகின்றன.

பருவகாலம், அதீத காலநிலைகள், சூறாவளிகள், ஆழிப்பேரலைகள், நிலநடுக்கங்கள், காற்றின் ஈரப்பதம், மின்னல், மீன்பிடித்தொழில், வெப்பம் மற்றும் குளிர்ந்த அலைகள், வெள்ளம், மற்றும் வறட்சி போன்ற சூழ்நிலைகளை முன்கூட்டியே அறிந்துகொள்வதற்கு இவை பயன்படுகிறது. இவ்வகையான கணினியை நாட்டிற்கு வழங்கிய அமெரிக்கா, லண்டன், ஜப்பான், போன்ற நாடுகளின் வரிசையில் இந்தியா நான்காவது நாடாக உள்ளது.

இவற்றையும் காண்க
----------------

இந்தியாவில் மீக்கணினி

மேற்கோள்கள்
-----------

1. 1 2  "India unveils Pratyush, its fastest supercomputer yet". தி இந்து. 2018-01-08. 2018-01-26 அன்று மூலம் பரணிடப்பட்டது. 2018-01-26 அன்று பார்க்கப்பட்டது.
2. 1 2  "Pratyush launched as India's fastest supercomputer yet". தி பைனான்சியல் எக்ஸ்பிரஸ். 2018-01-09. 2018-01-26 அன்று மூலம் பரணிடப்பட்டது. 2018-01-26 அன்று பார்க்கப்பட்டது.
3. ↑  "Pratyush, India's Fastest Supercomputer, Established At Pune's IITM". என்டிடிவி. 2018-01-09. 2018-01-26 அன்று மூலம் பரணிடப்பட்டது. 2018-01-26 அன்று பார்க்கப்பட்டது.
4. ↑  "Pratyush launched as India's fastest supercomputer yet". The Financial Express (India). 2018-01-09. 2018-01-26 அன்று மூலம் பரணிடப்பட்டது. 2018-01-26 அன்று பார்க்கப்பட்டது.
**அம்பிகாபதி-அமராவதி** என்பது இராமாயணத்தைத் தமிழில் எழுதிப் புகழ்பெற்ற கம்பரின் மகனான அம்பிகாபதிக்கும், மூன்றாம் குலோத்துங்க சோழ மன்னனின் மகளான அமராவதிக்கும் இடையே மலர்ந்த காதலை அடிப்படையாகக்கொண்ட ஒரு துன்பியல் காதல் கதை. அம்பிகாபதி, அமராவதி காதல் அரசியல் சிக்கலாக உருவெடுத்தது. குலோத்துங்கனுக்கும், கம்பருக்கும் நடுவே இடைவெளியைத் தோற்றுவித்தது.

கதை
---

எப்பொழுதும் அமராவதிமேல் மேல் நினைவாக இருக்கும் அம்பிகாபதிக்கு,  சிற்றின்பச் சாயல் ஒரு துளியும் கலங்காமல் இறைவன் மீது நூறு பாடல்கள் ஒரே முறையில் தொடர்ந்து பாடி முடித்தால் அமராவதியை மணமுடிப்பது பற்றிச் சிந்திக்கலாம் என்ற குலோத்துங்கன் வாக்கிற்கிணக்க அம்பிகாபதி சிற்றின்பம் கலக்காமல் பாடல்கள் தொடர்ந்து பாடிக் கொண்டிருந்தான். மறைவில் இருந்த அமராவதி அம்பிகாபதி ஒவ்வொரு பாடல் பாடி முடித்ததும் எண்ணி வைக்கப்பட்டிருந்த நுாறு மலர்களில் ஒவ்வொரு மலராக எடுத்து வேறுபடுத்தி வைத்தாள். கலத்தில் இருந்த நூறாவது மலரும் தீர்ந்தது. அம்பிகாபதி நூறு பாடல்களை வெற்றிகரமாக பாடி முடித்தாயிற்று என்னும் மகிழ்ச்சியில் மறைவில் இருந்த அமராவதி எட்டிப் பார்த்து விடுகிறாள். அவள் முகத்தைப் பார்த்தவுடன் தன்னை மறந்த அம்பிகாபதி,

சற்றே பருத்த தனமே குலுங்கத் தரளவடம்  

துற்றே அசையக் குழல்ஊச லாடத்துவர் கொள்செவ்வாய்  

நல்தேன் ஒழுக நடனசிங்கார நடையழகின்  

பொன்தோ் இருக்கத் தலையலங் காரம் பறப்பட்டதே.

 
என அமராவதியை வருணித்துப் பாடி விடுகின்றான். அம்பிகாபதி பாடிய காப்புச் செய்யுளையும் போட்டிச் செய்யுளுள் ஒன்றாகக் கொண்டு எண்ணிய அமராவதி 99 வது போட்டிச் செய்யுள் முடிந்தவுடனே 100-வது செய்யுள் முடிந்தது என நினைத்து எட்டிப் பார்த்தாள். சோழன் வைத்த சோதனையில் அம்பிகாபதி கடைசியில் மயிரிழையில் தோற்றதால் அம்பிகாபதியும், கம்பரையும் சோழ நாட்டிலேயே இருக்கக்கூடாது என்று கூறி நாட்டைவிட்டு வெளியேற மன்னன் உத்தரவிடுகின்றான்.

கம்பன் பாடிய தனிப்பாடல் ஒன்று அம்பிகாபதி வெட்டி வீழ்த்தப்பட்டான் என்று கூறுகிறது.

பரவலர் பண்பாட்டில்
------------------

அம்பிகாபதி அமராவதி குறித்து தமிழ்லி திரைப்படம்ங்கள் ஆக்கபட்டுள்ளன அவை;

* அம்பிகாபதி (1937 திரைப்படம்)
* அம்பிகாபதி (1957 திரைப்படம்)

மேலும் பார்க்க
--------------

* அம்பிகாபதிக் கோவை

மேற்கோள்
--------

1. ↑   தனிப்பாடல் திரட்டு - அம்பிகாபதி பாடியவை - பாடல் 53 - பக்கம் 52
2. ↑  தனிப்பாடல் திரட்டு, பக்கம் 51, கம்பர் பாடிய தனிப்பாடல் திரட்டு, பாடல் 46, 
மட்டுப்படாக் கொங்கை மானார்கலவி மயக்கத்திலே  

கட்டுப்பட்டா யென்ன காதல்பெற்றாய் மதன்கை யம்பினாற்  

பட்டுப்பட்டா யினுந் தேறுவையே யென்றுபார்த் திருந்தேன்  

வெட்டுப்பட்டாய் மகனே தலைநாளின் விதிப்படியே. (46),
3. ↑   (பாடல் விளக்கம்)  

எல்லை மட்டுப்படாமல் பருத்திருக்கும்   

கொங்கை கொண்ட மான் போன்றவள்   

(அமராவதி)  

கலவி மயக்கத்தில்   

கட்டுப்பாட்டோடு இரு   

என்று நான் கூறும் அளவுக்குக்   

காதல் இன்பம் பெற்றாய்.   

  

மன்மதன் கை அம்பில்   

நீ பட்டும் படாமலும் இருந்தால்   

நீ கடைத்தேறுவாய்   

என்று பார்த்துக்கொண்டிருந்தேன்.   

  

மகனே!   

அம்பிகாபதியே!   

  

நீ முதல் நாளிலேயே   

உன் தலைவிதிப்படி   

வெட்டுப்பட்டு மாண்டுபோனாயே.
**கக்கயம்** (*Kakkayam*) என்பது கேரளத்தின் கோழிக்கோடு மாவட்டதின், கூராச்சுண்டில் அமைந்துள்ள ஒரு அணையாகும். கக்கயம் யுனெஸ்கோவின் உலக பாரம்பரிய தளமான மேற்குத் தொடர்ச்சி மலையின் புறப்பகுதியிலும் அமைந்துள்ளது. இதன் பகுதியானது மலபார் வனவிலங்கு சரணாலயத்தில் 7,421 ஹெக்டேர் (18,340 ஏக்கர்) யானைகள் மற்றும் காட்டெருதுகள் உள்ளிட்ட காட்டு விலங்குகளின் தங்குமிடமாக உள்ளது. கக்கயத்தில் ஏராளமான வனவிலங்குகள் உள்ளன. ககயம் பகுதியானது மலையேற்றம், பாறை ஏற்றப் பகுதியாகும்.

இந்த நீர்த்தேக்கமானது குற்றியாடி நீரிமின்நிலைய திட்டத்தின் ஒரு பகுதியாகும். இது கடல் மட்டத்திலிருந்து சுமார் 2450 அடி உயரத்தில் அமைந்துள்ளது. இந்த நீர்மின்நிலையத்தில் இருந்து வெளியேறும் நீர் ஒரு ஆற்றில் சேர்ந்து பெருவண்ணாமொழி நீர்ப்பாசன திட்டத்திற்கு பயன்படுத்தப்படுகிறது.

படக்காட்சியகம்
--------------

* கக்கயம் மலைகள் கக்கயம் மலைகள்
* கக்கயம் அணைக்கு அருகிலுள்ள கக்கயம் பள்ளத்தாக்கு கக்கயம் அணைக்கு அருகிலுள்ள கக்கயம் பள்ளத்தாக்கு
* கக்கயம் அணை (2018) கக்கயம் அணை (2018)
* மழைக்காடு மூடுபனியில் கக்காயம் அணை மழைக்காடு மூடுபனியில் கக்காயம் அணை
* கக்கயம் பள்ளத்தாக்கு ஏரி கக்கயம் பள்ளத்தாக்கு ஏரி

கக்கயத்திலிருந்து தொலைவு
------------------------

* கோழிக்கோடு (58   கி.மீ)

குறிப்புகள்
-----------

1. ↑  tripuntold - "Kakkayam Dam", Retrieved on 11 June 2020.
**பெருங்குடி** என்பது மதுரை மாவட்டத்தின் தெற்கு வருவாய் வட்டத்தில் அமைந்த திருப்பரங்குன்றம் ஊராட்சி ஒன்றியத்தில் அமைந்த ஒரு கிராமம் ஆகும். பெருங்குடி கிராமம், மதுரை நகரத்திற்கு தெற்கில், 12 கி.மீ. தொலைவில், மதுரை வானூர்தி நிலையம் செல்லும் வழியில், மதுரை – கன்னியாகுமரி தேசிய நெடுஞ்சாலை அருகே அமைந்துள்ளது. பெருங்குடி கிராமம், திருப்பரங்குன்றம் (சட்டமன்றத் தொகுதி)க்கும்; விருதுநகர் மக்களவைத் தொகுதிக்கும் உட்பட்டது.

அமைவிடம்
--------

கடல் மட்டத்திலிருந்து சுமார் 180 மீட்டர் உயரத்தில், 9°51′20″N 78°05′29″E﻿ / ﻿9.8555°N 78.0915°E﻿ / 9.8555; 78.0915 என்ற புவியியல் ஆள்கூறுகள் கொண்டு, பெருங்குடி புறநகர்ப் பகுதி அமையப் பெற்றுள்ளது.  அவனியாபுரம் எனும் ஊர் பெருங்குடி கிராமத்திற்கு அருகில் உள்ளது. இதன் அஞ்சல் சுட்டு எண் 625022 ஆகும்.

மக்கள்தொகை பரம்பல்
------------------

973.75 ஹெக்டேர் பரப்பளவு கொண்ட பெருங்குடி கிராமத்தின் 2011ஆம் ஆண்டின் மக்கள் தொகை கணக்கெடுப்பின்படி, 2,397 வீடுகள் உடைய பெருங்குடி கிராமத்தின் மொத்த மக்கள்தொகை 9,081 ஆகும். அதில் ஒடுக்கப்பட்டோர் 1,824 (20.09 %) ஆக உள்ளனர். 4,122 தொழிலாளர்கள் இக்கிராமத்தில் உள்ளனர். சராசரி எழுத்தறிவு 81.99% ஆகும். மக்கள்தொகையில் ஆறு வயதிற்குட்பட்டோர் 1,104 ஆக உள்ளனர். இக்கிராமாத்தில் தமிழ், சௌராட்டிரம் மற்றும் தெலுங்கு மொழிகள் பேசப்படுகிறது.

அருகில் உள்ள நகரங்களும், ஊர்களும்
---------------------------------

அவனியாபுரம், மதுரை, திருப்பரங்குன்றம், ஹார்விப்பட்டி, நிலையூர், பசுமலை, விளாச்சேரி, தனக்கன்குளம், தோப்பூர் ஆகியவை பெருங்குடி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

அருகில் உள்ள நிறுவனங்கள்
------------------------

1. இந்திய அஞ்சல் பயிற்சி நிறுவனம்
2. சரஸ்வதி நாராயணன் கலை & அறிவியல் கல்லூரி
3. மதுரை பன்னாட்டு வானூர்தி நிலையம்

இதனையும் காண்க
--------------

* பெருங்குடி கருப்பணசாமி கோயில்

மேற்கோள்கள்
-----------

1. ↑  Perungudi village, Madurai district
2. ↑  Perungudi village
3. ↑  "PERUNGUDI Pin Code - 625022, Madurai South All Post Office Areas PIN Codes, Search MADURAI Post Office Address". *news.abplive.com*. 2023-08-26 அன்று பார்க்கப்பட்டது.
4. ↑  Perungudi Population - Madurai, Tamil Nadu

வெளி இணைப்புகள்
---------------

* GeoHack - பெருங்குடி, மதுரை

* கூகுள் வரைபடத்தில் பெருங்குடி கிராமம்
* Perungudi, (Tamil Nadu) Map
அபுதாபி வரைப்படம்
ஐக்கிய அரபு அமீரகத்தின் பகுதிகளான ஏழு அமீரகங்களில் பெரியது **அபுதாபி அமீரகம்** (**அபுதாபி அமீரகம்**) ஆகும். இதன் பரப்பளவு (67,340 கிமீ²) ஆகவும் முழு நாட்டினதும் பரப்பளவில் கிட்டத்தட்ட 86% ஐ உள்ளடக்கியும் அமைந்துள்ளது. அரபு மொழியில் "தாபி" என்பது ஒரு காலத்தில் இப்பகுதியில் பெருமளவில் காணப்பட்ட ஒரு வகைப் பாலைவனத்து மான்களைக் குறிக்கும். முழு நாட்டினதும் தலைநகரமான அபுதாபி நகரமும் இந்த அமீரகத்திலேயேயுள்ளது. ஐக்கிய அரபு அமீரகத்தின் அரசியல் சட்டப்படி அபுதாபி அமீரகத்தின் ஆட்சியாளரே முழுநாட்டினதும் ஆட்சித் தலைவர் (President) ஆவார். அபுதாபி அமீரகமே ஐக்கிய அரபு அமீரகத்தின் அதிக மக்கள் தொகை கொண்ட அமீரகமாகவும் விளங்குகிறது. 2011 ஆம் ஆண்டின் கணக்கெடுப்பின்படி இந்த அமீரகத்தின் மக்கள் தொகை 2,120,700. இதில் அமீரகக் குடியுரிமை கொண்டவர்கள் 439,100. இது மொத்த மக்கள் தொகையின் 20%க்கும் சற்று அதிகமானது

2011 ஆம் ஆண்டின் புள்ளிவிபரங்களின் படி அபுதாபியின் மொத்த உள்நாட்டு உற்பத்தி நடப்பு விலைகளின்படி அரபு எமிரேட் திராம் 806,031 மில்லியனாக இருந்தது. இதில் பெட்ரோலியத்துறை, இயற்கை வாயுத்துறை உள்ளிட்ட சுரங்கம் கல்லகழ்தல் துறையின் பங்களிப்பு 58.5% ஆகும். கட்டுமானம் சார்ந்த தொழில் துறையே அடுத்த பெரிய பங்களிப்பை வழங்குகிறது. இது 10.1% ஆகும். அபுதாபி அமீரகத்தின் மக்கள் தொகை நாட்டின் மொத்த மக்கள் தொகையின் 34% ஆகவே இருந்தபோதும், அண்மைக் காலங்களில் ஐக்கிய அரபு அமீரகத்தின் மொத்த உள்நாட்டு உற்பத்தியின் 60% அபுதாபி அமீரகத்துக்கு உரியதாகவே உள்ளது. 

1970களின் தொடக்கத்தில் இடம்பெற்ற இரு முக்கிய நிகழ்வுகள் அபுதாபியின் வளர்ச்சிப் பாதையில் பெரிய பாய்ச்சலை ஏற்படுத்தியது. முதலாவது 1971 டிசம்பரில் அபுதாபி அமீரகத்தின் தலை நகரமான அபுதாபி நகரத்தை அரசியல் தலைநகரமாகவும், நிர்வாகத் தலைநகரமாகவும் கொண்டு ஐக்கிய அரபு அமீரகம் உருவானது ஆகும். இரண்டாவது, 1973 அக்டோபர் மாதப் போரைத் தொடர்ந்து எண்ணெய் விலை பெருமளவு அதிகரித்ததுடன், எண்ணெய் உற்பத்தி நாடுகளுக்கும் வெளிநாட்டு எண்ணெய் நிறுவனங்களுக்கும் இடையிலான உறவுகளில் மாற்றம் ஏற்பட்டு எண்ணெய் வருமானம் பெருமளவு உயர்ந்ததும் ஆகும்.

பிரிவுகள்
---------

அபுதாபி மூன்று முனிசிப்பல் பிரிவுகளாகப் பிரிக்கப்பட்டு உள்ளது.

* அபுதாபி நடுவத் தலைநகரப் பகுதி.
* அல் எயின் (கிழக்குப் பிரதேசம்)
* அல் கார்பியா (மேற்குப் பிரதேசம்)

நகரங்களும் பெருநகரங்களும்
-------------------------

இந்த அமீரகத்தில் உள்ள மிகப் பெரிய நகரம் அபுதாபி. இது அகன்ற வீதிகளையும், உயர்ந்த கட்டிடங்களையும், பரபரப்பான வணிகப் பகுதிகளையும் உள்ளடக்கியது. இது தவிர அல் எயின், பனியாசு, ருவைசு என்பன பிற முக்கியமான நகரங்கள். அல் எயின், பாலைவனச் சோலை ஒன்றில் அமைந்த நகரம். 

### முக்கிய பெரு நகரங்களும், நகரங்களும்

* அபுதாபி
* அபு அல் அப்யாட்
* அல் எயின்
* அல்-அர்யம் தீவு
* அல் முஷ்ரிஃப்
* டல்மாத் தீவு
* அப்சான்
* ஹலத் அல் பஃராணி
* கலீபா நகரம்
* கலீபா துறைமுகம்
* லிவா பாலைவனச் சோலை

குறிப்புக்கள்
-------------

1. ↑  "காப்பகப்படுத்தப்பட்ட நகல்". 2013-07-21 அன்று மூலம் பரணிடப்பட்டது. 2021-08-13 அன்று பார்க்கப்பட்டது.
2. ↑  "Statistical Yearbook of Abu Dhabi 2012". Statistics Centre - Abu Dhabi (SCAD).

24°28′35.15″N 54°22′13.84″E﻿ / ﻿24.4764306°N 54.3705111°E﻿ / 24.4764306; 54.3705111

| * பா
* உ
* தொ
ஐக்கிய அரபு அமீரகம் அமீரகங்கள் |
| --- |
| ஐக்கிய அரபு அமீரகம் (தலைநகரம்) | 
அபுதாபி (அபுதாபி) **·** 
துபாய் (துபாய்) **·** 
சார்ஜா (சார்ஜா) **·** 
அஜ்மான் (அஜ்மான் நகரம்) **·** 
உம் அல்-குவைன் (உம் அல்-குவைன் நகரம்) **·** 
ஃபுஜைரா (ஃபுஜைரா) **·** 
ரஃஸ் அல்-கைமா (ரஃஸ் அல்-கைமா நகரம்)
 |
**விஜய் சாகர் வனவிலங்கு காப்பகம்** (*Vijai Sagar Wildlife Sanctuary*) உத்தரப்பிரதேசத்தின் மகோபா மாவட்டத்தில் அமைந்துள்ளது. விஜய் சாகர் வனவிலங்கு சரணாலயம் 1990-ல் நிறுவப்பட்டது.

அணுகல்
------

சரணாலயத்திலிருந்து 4 கி. மீ. தொலைவில் மகோபாவில் அருகிலுள்ள தொடருந்து மற்றும் பேருந்து நிலையங்கள் அமைந்துள்ளன. இது அலகாபாத் மற்றும் ஜான்சியிலிருந்து சாலை மற்றும் தொடருந்து மூலம் நன்கு இணைக்கப்பட்டுள்ளது. அருகிலுள்ள வானூர்தி நிலையம் கஜுராஹோ. இது மகோபாவிலிருந்து 70 கி.மீ. தொலைவில் உள்ளது.

ஈர்ப்புகள்
----------

குள்ள நரி, கீரி, காட்டுப்பூனை மற்றும் பல்வேறு உள்ளூர் மற்றும் புலம்பெயர்ந்த பறவைகள் 3 சதுர கி.மீ. பரப்பளவை ஆக்கிரமித்துள்ளன. திசம்பரிலிருந்து பிப்ரவரி வரையிலான காலகட்டம் சுற்றுலா செல்ல ஏற்ற காலம்.

மேற்கோள்கள்
-----------

1. 1 2  "Official Website of UP Ecotourism". *www.upecotourism.in*. 2023-08-22 அன்று பார்க்கப்பட்டது.
2. ↑

வெளி இணைப்புகள்
---------------

* "Vijai Sagar Sanctuary". 2013-04-16 அன்று மூலம் பரணிடப்பட்டது.
* "Vijai Sagar Wildlife Sanctuary in India". *india9.com*. 2023-04-29. 2023-04-29 அன்று பார்க்கப்பட்டது.
**நாகா நாட்டுப்புறக் கதைகள்** என்பது இந்தியாவின் வடகிழக்கு பகுதி மற்றும் மியான்மரின் வடமேற்கு பகுதிகளில் வாழும் நாகாக்களின் உள்ளூர் கதைகள், கொண்டாட்டங்கள் மற்றும் பழக்கவழக்கங்களின் தொகுப்பை விவரிக்கிறது. நாகர்கள் அங்காமி, ஏஓ, லோதா, சுமி மற்றும் பலர் உட்பட தனித்துவமான கலாச்சாரங்களால் ஆனவர்கள். நாகாலாந்தில் உள்ள ஒவ்வொரு பழங்குடியினருக்கும் அதன் சொந்த நம்பிக்கைகள் மற்றும் பழக்கவழக்கங்கள் உள்ளன  அவை அவர்களுக்கு மட்டுமே பிரத்யேகமானவை என்று கூறப்படுகிறது. ஒவ்வொரு பழங்குடியினரும் தங்கள் பண்டிகைகளைக் கொண்டாடுகிறார்கள், இதன் விளைவாக, நாகலாந்து **பண்டிகைகளின் பூமி** என்று அழைக்கப்படுகிறது. கிழக்கில் மியான்மர், மேற்கில் அசாம், வடக்கில் அருணாச்சலப் பிரதேசம் மற்றும் அசாமின் ஒரு பகுதி மற்றும் தெற்கில் மணிப்பூர் ஆகியவற்றால் சூழப்பட்ட நாகாலாந்து, பல தலைமுறைகளாக தங்களுக்குள் பரிமாறிக்கொண்ட பல்வேறு கதைகளின் காரணமாக திருவிழாக்கள் பூமி என்று மட்டுமல்லாமல் **நாட்டுப்புறக் கதைகளின் பூமி** என்றும் அழைக்கப்படுகிறது. அங்கு வாழும் மக்கள் மற்றும் பழங்குடியினரின் பன்முகத்தன்மை, ஒவ்வொருவரும் தங்கள் சொந்த கலாச்சாரம் மற்றும் பாரம்பரியத்தைக் கொண்டிருப்பதால், அம்மாநிலத்தில் ஆண்டு முழுவதுமே கொண்டாட்டங்களின் சூழலை உருவாக்குகிறது.

நாட்டுப்புற கதைகள்
------------------

### ஜினா மற்றும் எடிபென்

"'ஜினா மற்றும் எடிபென்'", என்பது மோபுங்சுகேட் கிராமத்தை சேர்ந்த இரண்டு காதலர்களைப் பற்றிய ஒரு ஆவோ நாகா இனத்தின் நாட்டுப்புறக் கதையாகும், அவர்கள் தங்கள் சமூக அந்தஸ்தில் உள்ள வேறுபாடுகள் மற்றும் ஏற்ற தாழ்வுகள் காரணமாக பிரிக்கப்பட்டதைப் பற்றிய கதையாகும். இந்த நாட்டுப்புறக் கதை நபீனா தாஸின் கவிதையை தழுவி நாகாலாந்து முழுவதும் உள்ள பள்ளிகளில் கற்பிக்கப்படுகிறது. மொபுங்சுகெட்டின் சூழலியல் பூங்காவில் இரண்டு காதலர்களுக்கும் கோபுரங்களும் கூடுதல் சிற்பங்களுடன் நினைவுகூரப்பட்டுள்ளனர்.

### சோப்ஃபுனுவோ

**சோப்னுவோ**, என்பது ருசோமாவில் உள்ள தங்கள் சொந்த கிராமத்திற்குத் திரும்பும் வழியில் ஒரு பெண் மற்றும் அவரது குழந்தையைப் பற்றிய ஒரு அங்காமி நாகா பழங்குடிகளின் நாட்டுப்புறக் கதையாகும். அவர்கள் ருசோமாவில் உள்ள தங்கள் சொந்த கிராமத்திற்குத் திரும்பும் வழியில் பரிதாபமாக உயிரிழந்தனர்.

மேற்கோள்கள்
-----------

1. ↑  "Nagaland: Land of festivals and folklore". *ஹிந்துஸ்தான் டைம்ஸ்*. 31 October 2019. 27 November 2022 அன்று பார்க்கப்பட்டது.
2. ↑  "History revisited: The romance of Etiben and Jina, a folk tale of Ao tribes". *india360.theindianadventure.com*. 15 May 2020. 27 November 2022 அன்று பார்க்கப்பட்டது.
3. ↑  Joshi, Vibha (2012). *A Matter of Belief: Christian Conversion and Healing in North-East India*. Berghahn Books. பன்னாட்டுத் தரப்புத்தக எண்:9780857456731.. பார்த்த நாள்: 27 November 2022.
**மைசூர் காகித ஆலை நிறுவனம்** (*Mysore Paper Mills*) இந்தியாவின் கர்நாடகா மாநிலத்தின் சிமோகா மாவட்டம் பத்ராவதியில் அமைந்துள்ளது. இது 1936 ஆம் ஆண்டு மைசூர் மாநிலத்தின் அப்போதைய மகாராசாவான நல்வாடி கிருட்டிணராச உடையார்   அவர்களால் நிறுவப்பட்டது. 1977 ஆம் ஆண்டு இந்த நிறுவனம் அரசாங்க நிறுவனமாக மாறியது. நிறுவனம் 2004 ஆம் ஆண்டில் ஐஎசுஓ எனப்படும் சீர்தரத்துக்கான அனைத்துலக நிறுவனச் சான்றிதழைப் பெற்றது.

மூடல்
-----

மைசூர் காகித ஆலை நிறுவனம் 2016 ஆம் ஆண்டில் தன் செயல்பாட்டை நிறுத்திக் கொண்டது.  அரசாங்கம் இந்நிறுவனத்தை தனியார்மயமாக்க விரும்புகிறது, அதே நேரத்தில் தொழிலாளர்கள் அரசாங்கம் அதை புதுப்பிக்க வேண்டும் என்று கருதுகின்றனர்.  சில தொழிலாளர்கள் விருப்ப ஓய்வு திட்டத்தைத் தேர்ந்தெடுத்தனர்.  நிறுவனம் பொருட்களை அகற்றுவதற்கான ஏலங்களை வெளியிட்டுள்ளது

மேலும் பார்க்கவும்
------------------

* சிமோகா

மேற்கோள்கள்
-----------

1. ↑  "Production". MPM.
2. 1 2  "Mysore Paper Mills, Profit & Loss account". Money Control, CNBC TV 18.
3. ↑  "THE MYSORE PAPER MILLS LIMITED". *Zauba Corp*.
4. ↑  "Profile". MPM.
5. ↑  "Mysore Paper Mills closure: Karnataka to appeal before Green Tribunal". .
6. ↑  "Revive Mysore Paper Mills, demand workers". .
7. ↑  "909 Mysore Paper Mills workers opt for VRS". .
8. ↑  "MPM.co.in".

புற இணைப்புகள்
--------------

* நிறுவனத்தின் அதிகாரப்பூர்வ இணையதளம்
**துரானி அரசமரபு** (Durrani dynasty) (பாரசீக மொழி: سلسله درانیان‎; பஷ்தூ: د درانيانو کورنۍ) என்பது 1747ஆம் ஆண்டு ஆப்கானித்தானின் காந்தாரத்தில் அகமது ஷா துரானியால் நிறுவப்பட்ட ஓர் அரசமரபு ஆகும். வேறுபட்ட பஸ்தூன் பழங்குடியினங்களை ஒன்றிணைத்த பிறகு இவர் துரானிப் பேரரசை அமைத்தார். இது அதன் உச்சபட்ச அளவில் தற்கால ஆப்கானித்தான், பாக்கித்தான் மற்றும் மேலும் ஈரானின் வட கிழக்கு பகுதிகள், கிழக்கு துருக்மெனிஸ்தான் மற்றும் வட மேற்கு இந்தியாவின் காஷ்மீர் பள்ளத்தாக்கு உள்ளிட்ட சில பகுதிகளை உள்ளடக்கியிருந்தது.

19ஆம் நூற்றாண்டின் முதல் பாதியின் போது துரானிகளை இடம் மாற்றி விட்டு பரக்சாய் அரசமரபானது ஆட்சிக்கு வந்தது.

அகமது ஷா மற்றும் அவரது வழித்தோன்றல்கள் துரானிகளின் போபல்சாய் வழியை (பின்னர் *அப்தாலிகள்* என்று அறியப்பட்டனர்) சேர்ந்தவர்களாவர். இவ்வாறாக கோதக் அரசமரபுக்குப் பிறகு கந்தகாரின் இரண்டாவது பஸ்தூன் ஆட்சியாளர்களாக இவர்கள் திகழ்ந்தனர். துரானிகள் 18ஆம் நூற்றாண்டின் இரண்டாம் பாதியில் குறிப்பிடத்தக்கவர்களாக இருந்தனர். இதற்கு முக்கிய காரணம் அகமது ஷா துரானியின் தலைமைத்துவம் ஆகும்.

மேற்கோள்கள்
-----------

1. ↑  Jonathan L. Lee "Afghanistan: A History from 1260 to the Present", pp. 124, 132, 134.
2. ↑  Snedden, Christopher (2015) (in en). *Understanding Kashmir and Kashmiris*. Oxford University Press. பக். 43, 44. பன்னாட்டுத் தரப்புத்தக எண்:978-1-84904-342-7. .
3. ↑  "Ahmad Shah and the Durrani Empire". Library of Congress Country Studies on Afghanistan. 1997. 2010-08-25 அன்று பார்க்கப்பட்டது.
4. ↑   "The Durrani dynasty".. (2010).

மேலும் காண்க
------------

* சூர் பேரரசு
* லௌதி வம்சம்
* கில்ஜி வம்சம்
* கோரி அரசமரபு
* கசானவித்துப் பேரரசு
* சபாரித்து வம்சம்
**இரிச்சர்டு பாட்டியே** (பிறப்புஃ அக்டோபர் 19,1969) ஒரு அண்டவியல் கோட்பாட்டு இயற்பியலாளரும் முன்னாள் முதல் தர கிரிக்கெட் வீரரும் ஆவார். அவர் தற்போது மான்செசுட்.டர் பல்கலைக்கழகத்தில் அண்டவியல் பேராசிரியராக உள்ளார். 2015 முதல் யோதிரெல் வங்கி வானியற்பியல் மையத்தில் இணை இயக்குநராக (அறிவியல்) இருந்து வருகிறார்.

கல்வியும் தொழிலும்
------------------

பாட்டியே 19 அக்டோபர் 1969 அன்று அடர்சுபீல்டு யார்க்சயரில் பிறந்தார். அவரது இளங்கலை பட்டம் கேம்பிரிட்ஜ் டிரினிட்டி கல்லூரியில் கணிதத்தில் பெறப்பட்டது , அங்கு அவர் 1991 இல் முதல் வகுப்பு தகைமை இளங்கலை கலை பட்டமும் 1992 இல் கணிதத்தில் உயர் ஆய்வு சான்றிதழும் பெற்றார். பின்னர் பால் செலார்டு மேற்பார்வையில் பயன்பாட்டுக் கணிதம், கோட்பாட்டு இயற்பியல் துறையில் முனைவர் பட்டம் பெற்றார். 1995 ஆம் ஆண்டில் "சரக் கதிர்வீச்சு ஊடாட்டங்களும் மற்றும் கட்டுப்பாடுகளும் "குறித்த தனது ஆய்வறிக்கையை தருவதற்கு முன்பு 1994 ஆம் ஆண்டில் முதுகலை பட்டம் பெற்றார். கேம்பிரிட்ஜில் இருந்தபோது , 1995 ஆம் ஆண்டில் கேம்பிரிட்ஜ் பல்கலைக்கழக துடுப்பாட்டக் குழுவிற்காக எட்டு முதல் தர போட்டிகளில் விளையாடினார் , 32.58 சராசரியாக 391 ரன்கள் எடுத்தார்.

தனது முனைவர் பட்டத்தின் முடிவில் இவர் 1995 இல் டிரினிட்டி கல்லூரியில் ஒரு ஆராய்ச்சி உதவித்தொகைக்கு தேர்ந்தெடுக்கப்பட்டார் , மேலும் இவர் ஒரு PPARC முதுமுனைவர் உதவித்தொகையையும் பெற்றார். இம்பீரியல் கல்லூரியில் 2 ஆண்டுகள் முதுகலை பட்டமும் , அதைத் தொடர்ந்து 4 ஆண்டுகள் DAMTP இல் முதுமுனைவர் பட்டமும் பெற்றார். 1999 ஆம் ஆண்டில் PPARC உயர் ஆராய்ச்சி உதவித்தொகையைப் பெற்றார். செப்டம்பர் 2001 இல் அவர் மான்செஸ்டர் இயற்பியல், வானியல் பல்கலைக்கழகத்தில் விரிவுரையாளராகச் சென்றார் , அங்கு அவர் யோதிரெல் வங்கி ஆய்வகத்தில் 2007 இல் ஆலன் தூரிங்கு கட்டிடத்திற்குச் செல்லும் வரை இருந்தார். 2005 ஆம் ஆண்டில் மூத்த விரிவுரையாளராகவும் , 2008 ஆம் ஆண்டில் ஒரு உயர் விரிவுரையாளராககவும் , 2012 ஆம் ஆண்டில் அண்டவியல் பேராசிரியராகவும் ஆனார்.

ஆராய்ச்சி
---------

அவரது ஆராய்ச்சி இருண்ட பொருளின் தோற்றம், அண்ட உப்புதல், துகள் இயற்பியல், சரக் கோட்பாடு இவற்றின் இணைப்புகள் ஆகியவற்றில் கவனம் செலுத்துகிறது , இது அண்ட நுண்ணலைப் பின்னணி, புடவிப் பேரியல் கட்டமைப்பை நோக்குவதன் மூலம். அவர் இடத்தியல் குறைபாடுகள் மற்றும் சாலிட்டான்கள் குறித்தும் பணியாற்றுகிறார். அவர் மீச்சிறு அணி, பிளாங்க் ஒத்துழைப்புகளில் உறுப்பினராக இருந்தார்.

மேலும் காண்க
------------

* List of Cambridge University Cricket Club players

மேற்கோள்கள்
-----------



|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* ORCID
* Scopus
* zbMATH

 |
**ஜே. டேனியல் செல்லப்பா** (*J Daniel Chellappa*) இந்தியாவைச் சேர்ந்த தமிழ்நாடு மாநிலத்தில் பிறந்த அணு அறிவியலாளர் ஆவார். இவர் 1984 ஆம் ஆண்டு இந்திய அணுசக்தி துறையில் பணியில் சேர்ந்தார். பின்பு பாபா அணு ஆராய்ச்சி மையத்தில் அணு விஞ்ஞானியாக பணிபுரிந்தார். இவர் தற்போது கல்பாக்கத்தில் உள்ள இந்திரா காந்தி அணு ஆராய்ச்சி மையத்தின் உதவி இயக்குனராக பணிபுரிகிறார். அணு உலைக்குப் பயன்படுத்தப்படும் பிரத்யேக யுரேனியம்-புளூட்டோனியம் கலந்த கார்பைடு எரிபொருளை உருவாக்கியதில் இவர் முக்கியப் பங்கு வகித்தார். அணுசக்தி நன்மைகள் குறித்து நகர்ப்புறம் மற்றும் கிராமப்புற மக்கள் மத்தியில் தொடர்ந்து விழிப்புணர்வு ஏற்படுத்தி வருகிறார்.

விருதுகள்
---------

* பத்மஸ்ரீ விருது
* 2013 - இந்திய மக்கள் தொடர்பு பணி சேவைக்கான தேசிய சாதனையாளர் விருது.

மேற்கோள்கள்
-----------

1. ↑  "தமிழக விஞ்ஞானிக்கு தேசிய விருது". தினமணி.. பார்த்த நாள்: 31 October 2021.
2. ↑  "வறட்சியைத் தாங்கும் புதிய நெல்ரகம்". தினமணி.. பார்த்த நாள்: 31 October 2021.
3. ↑  Dec 18, TNN / Updated:; 2016; Ist, 01:33. "Chennai scientist gets national award". *The Times of India* (ஆங்கிலம்). 2021-10-31 அன்று பார்க்கப்பட்டது.CS1 maint: extra punctuation (link)
**பேரியம் மெட்டாபாசுப்பேட்டு** (*Barium metaphosphate*) Ba(PO3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற திண்மமாகக் காணப்படும் இச்சேர்மம் தண்ணீரில் கரையாது. அமிலக் கரைசல்களில் இது கரையும் என்றாலும் மிக மெதுவாகவே கரையும். Ba2+ நேர்மின் அயனிகள் ((PO3−)n) பாலிபாசுப்பேட்டு எதிர்மின் அயனிகளுடன் சேர்ந்து பேரியம் மெட்டாபாசுப்பேட்டு சேர்மம் உருவாவதாக எக்சுகதிர் படிகவியல் ஆய்வுகள் தெரிவிக்கின்றன. பல நீரேற்றப்பட்ட வடிவங்கள் அறியப்படுகின்றன, அவை உண்மையில் வளைய மெட்டாபாசுப்பேட்டுகளாகும். Ba2(P4O12)·3.5H2O, Ba3(P3O9)2·6H2O.

நேரியல் பாலிபாசுப்பேட்டு துணை அலகின் கட்டமைப்பு

தயாரிப்பு
---------

மெட்டாபாசுபாரிக் அமிலத்துடன் பேரியம் கார்பனேட்டைச் சேர்த்து வினை புரியச் செய்வதன் மூலம் பேரியம் மெட்டாபாசுப்பேட்டை தயாரிக்கலாம்:-

BaCO3 + 2HPO3 → Ba(PO3)2 +CO2 +H2O
அல்லது மாற்றாக பேரியம் குளோரைடு மற்றும் சோடியம் மெட்டாபாசுபேட்டு ஆகியவற்றின் நீர்த்த நிலை வினையின் மூலமும் இதை தயாரிக்கலாம்:-

BaCl2(aq) + 2NaPO3(aq) → Ba(PO3)2 + 2NaCl

பயன்கள்
-------

சோடியம் மற்றும் பேரியம் பாலிபாசுப்பேட்டு ஆகியவற்றின் கலவையானது உயர் வெப்ப விரிவாக்க குணகமும், குறைந்த உருகுநிலையும் கொண்ட கண்ணாடியை உருவாக்குகிறது. பேரியம் உள்ளடக்கம் அதிகமானால் கண்ணாடியின் உருகுநிலையும் அதிகரிக்கிறது. இந்த கண்ணாடி அலுமினியம் (உருகுநிலை 650 ° செல்சியசு) போன்ற குறைந்த உருகுநிலை கொண்ட உலோகங்களுடன் சேர்ந்து முத்திரைகள் தயாரிக்க உருவாக்குகிறது. சாதாரண போரோசிலிகேட்டு கண்ணாடிகள் அலுமினியத்தின் உருகுநிலைக்கு மேல் மென்மையாகின்றன. ஈரமோமோனியம் பாசுப்பேட்டு, சோடியம் கார்பனேட்டு மற்றும் பேரியம் கார்பனேட்டு ஆகியவற்றின் கலவையை சூடாக்குவதன் மூலம் இந்த சேர்மம் தயாரிக்கப்படுகிறது.

மேற்கோள்கள்
-----------

1. ↑  Elements, American. "Barium Metaphosphate". *American Elements*. 17 April 2018 அன்று பார்க்கப்பட்டது.
2. ↑  "BARIUM METAPHOSPHATE - 13762-83-9". *www.chemicalbook.com*. 17 April 2018 அன்று பார்க்கப்பட்டது.
3. ↑  "Barium Metaphosphate". *Chemical Book*. 2017. November 27, 2017 அன்று பார்க்கப்பட்டது.
4. 1 2 3  Ropp, Richard (2012). *Encyclopedia of the Alkaline Earth Compounds*. Newnes. பக். 76. பன்னாட்டுத் தரப்புத்தக எண்:978-0444595539.
5. ↑  Wilder Jr. J.A. "Glasses and glass ceramics for sealing to aluminum alloys" Journal of Non-Crystalline Solids Volume 38-39, Issue PART 2, May 1980, Pages 879-884. Hart, Patricia E.; Mesko, Melissa G.; Shelby, James E. "Crystallization and phase equilibrium in the sodium barium metaphosphate system" Journal of Non-Crystalline Solids (2000), 263&264, 305-311. எஆசு:10.1016/S0022-3093(99)00642-0